SZAKKÉPZÉSI PROJEKTTERV

Rendészet és közszolgálat ágazat

Rendészet és közszolgálat (rendőri) ágazati alapoktatás

Készítette: Dr. Nagy Ákos

**Szakképzési mintaprojektterv**

Digitális Témahét

# Alapadatok

|  |
| --- |
| Készítette(ék): Dr. Nagy Ákos |
| A projekt címe: „Tükröm, tükröm…” |
| Összefoglalás  A tanulók a Hófehérke és a hét törpe meséjének feldolgozásán keresztül megismerkednek a bűncselekmények alapvető ismérveivel. A projekt során megtanulják felismerni a bűncselekmények elkövetőinek jellemzőit, az alannyá válás feltételeit és a büntethetőségi akadályok rendszerét.  A tanulók a jogszabály vonatkozó szövegrészleteit feldolgozzák, a lényegét kiemelik, és képes vagy képregényes formában a társaik számára is értelmezhető színvonalú tudáscsomagot hoznak létre. A végcél, hogy mindenki mélységében sajátítsa el a törvényi rendelkezések lényegét. Ezt bizonyítandó, a projekt végén egy online tárgyalást tartanak tanulók, és a tárgyalásról videófelvételt is készítenek. |
| Ágazat, témakör: Rendészet és közszolgálat. Büntetőjogi alapismeretek |
| Tantárgyak köre: Jogi alapismeretek |
| Évfolyamok: 1. |
| Időtartam: 12 foglalkozás |

# A projekt a KKK alábbi tanulási eredményeihez kapcsolódik

**kkk megnevezése:** Rendőr tiszthelyettes

**Ágazati alapoktatás megnevezése:** Rendészet és közszolgálat (rendőri) ágazati alapoktatás.

|  |  |  |  |
| --- | --- | --- | --- |
| **Készségek, képességek** | **Ismeretek** | **Elvárt viselkedésmódok, attitűdök** | **Önállóság és felelősség mértéke** |
| Végrehajtja az elöljárójától kapott parancsokat, utasításokat a szolgálati érintkezés szabályainak megfelelően. | Ismeri a szolgálati alapismeretek fogalmait, a parancs, utasítás végrehajtására és a szolgálati érintkezésre vonatkozó előírásokat. Ismeri a jogrendszer felépítésének logikáját, a fegyveres, rendvédelmi szervekre vonatkozó jogszabályok és az ezzel összefüggő egyes jogágak alapfogalmait. | Elismeri az elöljáró jogát az utasítások, parancsok kiadására és irányítói szerepét tiszteletben tartva hajtja végre a számára meghatározott feladatokat. | Döntéseiért felelősséget vállal |

# A projekt az alábbi PTT-ben jelölt tanulmányi terület és tantárgyhoz kapcsolódik

|  |  |  |  |  |
| --- | --- | --- | --- | --- |
| **Tanulási terület** | **Tantárgy** | **Témakör** | **Óraszám** | **Évfolyam (9., 10., 13. évfolyam)** |
| Rendészet és közszolgálat (rendőri) ágazati alapismeretek | Jogi alapismeretek | Büntetőjogi alapismeretek | 4 | 1 |
|  | Társadalmi és kommunikációs alapismeretek | A lélektan szerepe a rendvédelmi munkában | 4 |  |
|  | Rendvédelmi informatika | Rendvédelmi híradástechnikai alapismeretek | 4 |  |

# A projekt az alábbi közismereti kerettantervi tantárgyhoz kapcsolódik

|  |  |  |  |
| --- | --- | --- | --- |
| **Tantárgy** | **Témakör** | **Óraszám** | **Évfolyam**  **(9., 10. évfolyam)** |
| -- | -- | -- | -- |

Megjegyzés: A képzés csak érettségire épülőként elvégezhető, közismereti tartalom nélkül.

Előzetes tudásként jelennek a meg:

* Magyar nyelv és irodalom
* Társadalomismeret
* Történelem és állampolgári ismeretek
* Informatika

# A projekt pedagógiai alapjai

|  |
| --- |
| Tartalmi követelmények  A bűncselekmény fogalma, fogalmi elemei, a bűncselekmények súly szerinti felosztása. Az elkövetők csoportosítása. A büntetőjogi felelősségre vonás akadályai. |
| Tanulási célok/Tanulási eredmények   * A tanuló a projekt végére különböző eszközökkel képes rákeresni a tananyag témaköréhez illeszkedő, releváns információkra online forrásokban (pl. netjogtár). * Képes társaival hatékonyan értekezni, jogszabályszöveget értelmezni, lényeget kiemelni és más csoportok tagjai számára befogadható módon átadni. * A tanuló alkalmassá válik a rendőr-tiszthelyettesek munkaköréhez tartozó elemző-értékelő tevékenyégre általános értelemben. * Kifejezőkészsége, szóbeli és írásbeli kommunikációja fejlődik, árnyaltabbá válik. * Érvelési, meggyőzési képessége és határozottsága egyaránt fejlődik. * Összességében alkalmassá válik, hogy önállóan végig vigyen egy a későbbi munkakörében mindennaposnak tekinthető, többlépcsős ügyet.   A digitális kompetencia fejlesztése a DigKomp keretrendszer szerint   1. Információ    1. Adatok, információk és digitális tartalmak böngészése, keresése és szűrése    2. Adatok, információk és digitális tartalmak kiértékelése    3. Adatok, információk és digitális tartalmak kezelése 2. Kommunikáció és együttműködés    1. Digitális technológiával támogatott interakció    2. Digitális technológiával támogatott megosztás    3. Digitális eszközökkel támogatott együttműködés 3. Biztonság    1. A személyes adatok és a magánszféra védelme |
| Szükséges készségek  Egy érettségizett tanulótól elvárható szóbeli és írásbeli kifejezőkészség, megfelelő vitakultúra, érvelési készség, lényeglátás, valamint hallott és olvasott szöveg megértésének és értelmezésének képessége. |

# A tananyag célrendszerét kifejtő kérdések

|  |  |
| --- | --- |
| Alapkérdés | Mikor cselekszünk helyesen és mikor nem? |
| Projektszintű kérdések | Milyen módszerekkel tudjuk megállapítani, hogy mely emberi magatartások minősülnek bűnösnek?  Milyen szerepet tölt be büntetőjogi szempontból a királynő a mesében?  Milyen módszerrel tudjuk minden kétséget kizáróan megállapítani, hogy mely emberi magatartások minősülnek bűnösnek? |
| Tartalmi kérdések | Melyek az alannyá válás jogszabályban rögzített feltételei?  Melyek a büntethetőséget kizáró okok?  Melyek a büntethetőséget megszüntető okok?  Milyen elkövetői magatartásokat fedezhetünk fel a mesében?  Hogy különböztetjük meg a tetteseket a részesektől? |

# Értékelési terv

|  |  |  |
| --- | --- | --- |
| Az értékelés időrendje | | |
| A projektmunka megkezdése előtt | Mialatt a tanulók a projekten dolgoznak és feladatokat hajtanak végre | A projektmunka befejeztével |
| Online kérdőív az előzetes tudás felméréséhez | Feladatlista vezetése, digitális űrlap kitöltése a tevékenységek haladásáról egyénileg  Tanulási ösvény feladatainak ellenőrzésével, táblázattal, csoportonként  Szóbeli oktatói értékelés az elvégzett feladatokról  Teams csevegő kérdések, Mesefeladat- Rubric,  Csoport: tekintetében tanulási ösvény vezetése | Tanulási ösvény vezetésének ellenőrzésével az oktató a csoportokat értékeli  Feladatlista ellenőrzésével az oktató az egyént értékeli  Produktumok szóbeli értékelése a csoportok által |
| Értékelési összefoglaló  Bevezetés:  A projekt kezdetén egy diagnosztikus értékelés történik kérdőív és interjú formában, ami a tanulók előzetes tudásának feltárására irányul (rendelkeznek-e azzal a tudással, amire a projektben szükségük lesz). A projekt több pontján formatív értékelést alkalmazandó, ez a tanulónak is segít, mert információt és ösztönzést kap az önértékeléshez (pl. Mesefeladat – Rubric, vagy Feladatlista vezetése). Az értékelő táblázat segíti a tanulókat is, hiszen pontosan kiolvasható belőle, hogy melyik értékelési szempontnál mit kell teljesíteni a megfelelt (MF) minősítéshez, azaz a tovább haladáshoz. A projekt lezárása a tanulási ösvény vezetése alapján egy minősítő (szummatív) értékelés, amely az elvégzett feladatok száma alapján meghatározza a projekt minősítését három fokozatú értékelési rendszerben.  **A projektmunka megkezdése előtt:**  Létre kell hozni a projektben résztvevő tanulókból álló csoportot a Microsoft Teams, Goggle Classroom vagy KRÉTA tanulást támogató felületen. Ezt a csoportot világosan el kell határolni az iskola által besorolt osztályoktól. A Teams online oktatás keretei között állandóan elérhető, jelenléti oktatás keretében pedig a szakköri sávban, azok időterhére biztosított időintervallumban valósulhat meg (pl. kedd-csütörtök: 14.00.-15.30). (Erre azért lehet szükség, mivel a projektben több, különféle osztályban tanuló is részt vehet, sőt kívánatos is lenne a „vegyes” részvétel, és el kell kerülni annak a hibalehetőségét, hogy a tanulók a megszokott Teams közösségükkel aktívan veszek részt a projektben, a projekt megvalósítása során.”.)  Microsoft Forms, vagy más hasonló kérdőív segítségével (4. sz. melléklet) megállapításra kerül, hogy a tanulók milyen jellegű ismeretekkel rendelkeznek a projekt témájával kapcsolatban. (Erre azért van szükség, mivel a rendészeti képzésben résztvevők bemeneti tudásszintje jelentősen eltérhet azokétól, akik csupán közismereti képzést nyújtó iskolából kerülnek a rendvédelmi technikumokba.) A kérdőív a témához szorosan kapcsolódó, lényegre törő, alapvető kérdésekből áll. Az oktató minden tanulót a kérdőívre adott válaszai alapján, írásban háromfokozatúan értékel (fejlesztendő, megfelelt, kiválóan megfelelt). Amennyiben a kérdések felére nem tud válaszolni a tanuló, úgy mindenképpen a „fejlesztendő” kategóriába kell sorolni. Javasolt a 90% feletti teljesítményt külön jutalmazni, díjazni.    1. ábra: Microsoft Forms segítségével bementi tudásmérés  **Mialatt a tanulók a projekten dolgoznak és feladatokat hajtanak végre**  A tananyag feldolgozásának üteméhez igazodva valamennyi tanuló minden egyes feladat után, annak jellegétől függően kerül értékelésre.  Minden harmadik foglalkozás után Microsoft Teams értekezleten elhangzó, a feldolgozott történethez igazodó szóbeli, oktatói kérdésekre kell csevegőüzenetben választ adniuk egyidejűleg. A szóbeli értékelés során az oktató eszmecserét folytat a tanulókkal, és átbeszélik, hogy mik voltak a leggyakoribb hibák és mi vezette őket félre. Osztályzatot, minősítést nem ad az oktató. Az egyes projekttevékenységek végrehajtása után az egyéni önértékelés OneNote jegyzetfüzetben, feladatlista lap vezetésével történik. Csoportszinten a tanulási ösvény megfelelő rovatába történő „Igen” válasz beírásával történik.  A képen asztal látható  Automatikusan generált leírás  2. ábra: Tanulási ösvény a projekthez  A tanulók a tananyag/szöveg feldolgozása és a lényegi elemek átadása, másokkal történő ismertetése során igénybe vehetnek képeket, online megosztható szövegeket, és saját maguk által készített infógrafikákat, esetleg pár kockából álló képregényeket. (Ennek online térben történő projektvégrehajtás esetén van jelentősége.)  **A projektmunka befejeztével**  A projekt befejezését követően az oktató a csoportmunkát a vezetett tanulási ösvény alapján (1. sz. melléklet) értékeli, ahol a teljesítés szintje a csoporttagok által végrehajtott feladatok számától függ. Amennyiben a csoport valamennyi tagja végrehajtott egy feladatot, és a tanulási ösvény megfelelő rovatába „Igen” bejegyzést tett, akkor az értékelés oszlopban egy „OK” felirat jelenik meg és a feladat végrehajtásának ténye beszámításba kerül a csoport értékelésébe. A csoport értékelése a tanulók értékelését is jelenti a végén. Ezt követően megnézik a tárgyalásról készült felvételt, majd szóban előadják a tapasztalataikat, véleményüket, érzéseiket.  A képen szöveg látható  Automatikusan generált leírás  3. ábra: Feladatlista a projekthez | | |

# A projekt menete

|  |
| --- |
| Módszertani eljárások  **Bevezetés**  A tanulók előtt ismertetésre kerül, hogy szörnyű bűntény(ek) történt(ek) és ezeket a Grimm fivérek egy mesében rögzítették. Elmondjuk, hogy nem maradhat megtorlatlanul a gazság, ezért vizsgálatot fogunk indítani annak kiderítésére, ki milyen szerepet játszott a Hófehérke és a hét törpe című mesében. Meg kell állapítanunk, hogy ezek a cselekmények és személyek milyen büntetőjogi kategóriákba sorolhatóak. Végül célként tűzzük ki, hogy amennyiben a bűnösségük minden kétséget kizáróan megállapításra kerül, úgy ítéletet is kell hoznunk az ügyükben, ezért projektcélként jelöljük meg a majdani tárgyalást és az arról készített videófelvételt, amire a „nyomozás” végén kerül majd sor. (A videófelvétel a projektben részt nem vevő tanulók tanulásának támogatására alkalmas lesz.) Ezzel a feladatismertetéssel igyekszünk kifejezésre juttatni, hogy a mindennapokban megszokott merev légkörtől is el lehet térni, és oldottan, jó hangulatban is elsajátíthatjuk a szükséges ismereteket. Megkérjük a tanulókat, hogy az esetleges félreértések elkerülése és a történet felelevenítése, esetleg megismerése érdekében még a projekttevékenységek előtt olvassák el az 5. sz. mellékletben található szöveget.  Egy viszontagságoktól sem mentes mesén keresztül igyekszünk bemutatni a bűnös emberi magatartásokat. Az egyik fontos szempont a könnyen érthetőség, de ugyanilyen fontos cél egy többszörösen összetett történet kiválasztása, amely magán hordoz minden fontos, számunkra releváns tulajdonságot. Ennek a mesének a boncolgatásával bármelyik tanuló képes megtanulni a rendőr-tiszthelyettesek számára elengedhetetlen büntetőjogi ismeretanyagot a bűnösség köréből. Teszik mindezt úgy, hogy az egyes feladatok elvégzése során a rendőri munkára, közelebbről a nyomozói-vizsgálói feladatellátásra, és egészen szűken értelmezve a büntetőeljárásra jellemző szakmai kifejezések gyűrűjében, az egyes eljárási cselekményekre emlékeztető szövegkörnyezetben tevékenykednek. A projekt megvalósítható virtuális térben és jelenléti oktatás keretei között is. Mind a digitális, mind a jelenléti megvalósítás nagyfokú összeszokottságot (bajtársiasság), másrészt informatikai jártasságot és önállóságot tételez fel.  Fel kell hívni a tanulók figyelmét, hogy a tanulási ösvény végig követése elengedhetetlen a projekt egész időtartama alatt.  A projekt az alábbi szakaszokra osztható  **1-2. Foglalkozás: Ráhangolás, előzetes igény- és szintfelmérés, a probléma felvetése**  Néhány kiemelt és hírhedt bűnügyről készült rövid YouTube videó (3. sz. melléklet) közös megnézésével egyfajta sokkhatást igyekszünk elérni. Nem titkolt cél az áldozatok iránti empátia felkeltése, valamint a tanulók figyelmének a bűncselekmények társadalomra veszélyességére és a cselekményekkel kapcsolatos zéró tolerancia szükségességére történő ráébresztése. A kiemelt bűnügyek megismerése után csoportmegbeszélésre kerül sor. Minden résztvevő elmondhatja, melyik ügy volt számára a legérdekesebb, legmegrázóbb, mi fogta meg őket bennük, mi taszította, vagy mi keltette fel az érdeklődésüket.  Ezek után a tanulók ötletbörzét tartanak pl. Linoit segítségével, annak kiderítésére, hogy milyen okok vezethettek az ilyen bűntények elkövetéséhez. Összegyűjtik az elkövető személyében és körülményeiben rejlő feltételezhető okokat, valamint górcső alá veszik az áldozatokat is, hogy magatartásuk hozzájárult-e a bűncselekményhez.  Ösztönözzük a tanulókat, hogy a körülmények feltérképezése során az ellentmondások feloldása érdekében törekedjenek rávezető kérdésekkel segíteni a másikat.  Az összegyűjtött tapasztalatokat egy OneNote munkafüzetbe („akta”) helyezzük el. Ezek után egy rövid bemeneti szintfelmérés következik, pl. a Microsoft Forms segítségével.  Az öt kifejtendő kérdésből álló teszt oktató általi kiértékelése, majd a tanulóközösség elé, mint vitaindító bocsátása világossá teszi a fejlesztendő területeket és személyek kilétét. (4. sz. melléklet)    4. ábra: Bementi szintfelmérés  A második foglalkozás végére mindenkinek el kell jutnia oda, hogy megértse és érezze a bűncselekmények visszaszorításának szükségességét, és az is világossá váljon, hogy ez csak úgy lehetséges, ha az emberi magatartások vizsgálatával meghatározhatjuk, hogy kik azok, akik esetlegesen valamilyen elkövetői minőségben jelennek meg és azt is, hogyan lehet őket minden kétséget kizáróan elhatárolni egymástól.  **3. Foglalkozás: A projekt alapötletének meghatározása, lényegének ismertetése**  A tanulók ebben a szakaszban szembesülnek a jogi tananyag hagyományostól nagyban eltérő feldolgozásának lehetőségéről. Ráhangolásként megnézik a bírósági tárgyalásokról szóló 3. sz. mellékletben, illetve a OneNote munkafüzetben feltüntetett ízelítő videókat.    5. ábra: OneNote munkafüzetben a projektmappa  Az előző pontban leírt indokokat csak részben ismerteti az oktató. Arra élezi ki a mondandóját, hogy egy mese kompromisszumos megoldás lehet mindenki számára, de azt nem hangsúlyozza, hogy ez a mese az átlagosnál is több olyan elemet tartalmaz, ami az ágazati alapképzésben elsajátítandó tananyag szerves részét képezi. Az oktató megjelöli a projekt céljaként a tárgyalást és az arról készült videót, valamint a kapcsolódó iratokat, bizonyítékokat, amiből egy online tudásbázist lehet létrehozni. Nyilatkoztatja a tanulókat, hogy hozzájárulnak-e a videofelvételekhez, pontosabban az értekezletek rögzítéséhez (mivel ezek más osztályok számára átadható tananyaggá fognak válni). Tisztázzák a kapcsolattartás, valamint a számonkérés és a közös munka digitális eszközeit, módját. A projekt kommunikációs és kollaborációs felülete a Microsoft Teams alkalmazás. A tanulók együttműködése a „Tükröm, tükröm” Teams csoportban történik, ahol minden egyes csoportnak saját csatornája lesz.  **4. Foglalkozás: Csoportok kialakítása, megszervezése, kollaborációs csatornák kiválasztása, célok kitűzése, értékelések szempontjainak ismertetése**  Legfeljebb négyfős csoportokat alakítunk. A tanulókat a Microsoft Teams első alkalmazásakor a Teams melléktermek használatával véletlenszerű csoportokba soroljuk.    6. ábra: Teams termek létrehozása  A melléktermekben önálló csoportmunka folyik, amibe csak az oktató hallgathat, pilanthat bele.    7. ábra: Mellékterem képe az érdemi munka előtt, a csoportos online foglalkozások színtere  Felhívjuk a figyelmet, hogy nem tilos az egyébként megszokott (csevegő) csatornák egymás közötti használata (egyfajta talpraesettséget fejlesztünk vele és az operatív nyomozás hangulatát is idézheti majd a későbbi munkájuk során). Kikötjük viszont, hogy hivatalos választ mind csoportosan, mind egyénileg csak a Microsoft Teams felületen lehet leadni. (Cél az eljárásrend betartatása.)  Az eljárásrendet a tanulók Microsoft Forms-on történő szavazással alakítják ki. Az egyes elemeket a szavazás előtt folytatott ötletbörzén felmerült gondolatokból választják ki.  A szavazás eredménye az eljárásrendben olvasható. (10. sz. melléklet)    8. ábra: Eljárásrend összeállítása  Világosan felhívjuk a tanulók figyelmét, hogy az egész projekt ideje alatt a tanulási ösvényen sorban haladjanak. Az ösvény követésével az esetlegesen kihagyott feladatokra is fény derül.  **5. foglalkozás: A bűncselekmény fogalmának és tartalmi elemeinek szövegelemzéssel történő feldolgozása**  A bűncselekmény fogalmát akár a jogtárban, akár az iskola [Ilias](https://ilias.mrvt.hu) felületén (speciálisan a rendőrtiszti képzést végző iskolákban megtalálható felület), akár a(z) (elektronikus) tanulói jegyzetben, akár webböngészőbe is behívható [online jogtár](https://net.jogtar.hu/) szövegéből ismerhetik meg a tanulók. A bűncselekmény négy alapfeltétele a csoportok között szétosztásra kerül. Minden egyes elem két csoportnál is megjelenik. A csoportok igyekeznek minél több oldalról körbejárni, értelmezni a szöveg olvasása és magyarázata során az egyes elemeket (bűnös, büntetendő emberi magatartás, ami veszélyes a társadalomra). Kérdezhetnek egymástól, gyűjthetnek információt (felderítő tevékenység) az internetről. A cél egy egységes álláspont, felfogás közvetítése kiscsoportonként. A Teamst használják az együttműködésre. Pl. a WordArt segítségével készített interaktív szófelhőben szereplő kifejezéseket arra használják fel a tanulók, hogy a büntethetőséget kizáró okok csoportjaiba ütköztessék az alannyá válás feltételeinek gátjait.  A képen rajztábla látható  Automatikusan generált leírás  9. ábra: WordArt szófelhőben összegyűjtve a kizáró és korlátozó okok  A feladat elvégzését körkérdés keretében megbeszéljük, vitát folytathatunk róla.  A képen szöveg látható  Automatikusan generált leírás  10. ábra: OneNote mappában a feladatok  **6. Foglalkozás: Az alannyá válás feltételei jogszabályi követelményeinek szövegelemzéssel történő feldolgozása**  Az alannyá válás feltételeinek meghatározása már elvontabb gondolkodást tesz szükségessé, és a büntethetőségi akadályok rendszerének ismeretében, a különféle kizáró okokkal történő összevetésen alapszik, ezért a tanulókat irányítani és terelni szükséges a hatályos jogszabály és a középiskolai jegyzet felé, mivel a vizsgálódásra nincs több idő. A büntethetőséget kizáró okokat kettesével osztja szét az oktató a csoportok között. A csoportok igyekeznek példákat (ki)találni az egyes okokra. Kérdezhetnek egymástól, gyűjthetnek információt (felderítő tevékenység) az internetről. A cél egy egységes álláspont, felfogás közvetítése kiscsoportonként. Ekkor még nem kerül sor nyílt párbeszédre a csoportok között a Microsoft Teams felületen. Vizsgálódásuk eredményét néhány képkockából álló képregény készítésével - pl. a [www.makebeliefscomix.com](http://www.makebeliefscomix.com) oldal segítségével - rögzítik, amelyen a saját maguk által feldolgozott témákat szemléltetik kitalált jogesetek segítségével.  **A képen térkép látható  Automatikusan generált leírás**  11. ábra Képregény az alannyá válás feltételeiről szóló példáról (8.melléklet)  **7. Foglalkozás: Az eddig feldolgozott anyagok ismertetése és átadása a többi csoportok részére. Rövid konferenciabeszélgetés**  A konferenciabeszélgetésre irányítottan kerül sor, vagy tantermi körülmények között, vagy a Teams felületén. Minden csoport ismerteti az 5-6. foglalkozáson elsajátított ismeretek lényegét. Egy tankockamátrix segítségével átismételhetik és próbára tehetik tudásukat a tanulók. Három feladatot kell megoldaniuk, amelyiket a learningapps.org oldalán hoztunk létre (vagy más hasonló felületen).  Minden elhangzó ismeret rögzítése megtörténik, hogy a későbbiekben a „bűnügyi akta” tartalmát gazdagíthassa és könnyen hozzáférhető mankóként szolgáljon. Az egyes tanulók OneNote munkafüzetben jegyzetelnek, de csak saját (kis)csoport szinten, majd a kiscsoportok egységes álláspontja is bekerül a OneNote-ba és a csoportok egymással is megosztják tapasztalataikat.    12. ábra: LearningApps alkalmazásban a bűncselekmény fogalmi elemei  Ezt a terjedelmes tudásanyagot minden tanuló saját belátása szerint tagolja tovább. A cél, hogy a fogalmakkal, rendelkezésekkel találkozzanak, azok lényegét megértsék és egyszerűbb példákon fel is ismerjék. Ezek az ismeretek elengedhetetlen eszközei a projekt fő és mellékkérdései megválaszolásának. A tanulók továbbra sem térhetnek le az „ösvényről”, amelynek természetesen részét képezi a tankockamátrix is.  **8-9. Foglalkozás: A mese történetének és a szereplők magatartásának megvizsgálása és elemzése**  Megkérjük a tanulókat, hogy újra olvassák el a mesének az 5. számú mellékletben elhelyezett változatát úgy, hogy közben nagy figyelmet tanúsítanak a szereplők jelleme és viselkedése iránt. Ha szükségesnek látják feljegyzéseket és vázlatot is készíthetnek.  Mesefeladat segítségével igyekszünk a címben foglaltaknak eleget tenni. Egy szituációt alakítunk ki, ami már a mesevilág felé kalauzol bennünket. A feladat viszont nagyon is élethű és ugyancsak távol áll a mesék világától. A történet szerint a központi ügyelet utasítására a tanulónak – legalább képzeletben – meg kell jelennie a Kerekerdő - Törpelak címen, ahol egy fiatal lány holttestét találja. A helyszínen Szendi törpe, a biztonsági szolgálat vezetője és egyben az eset bejelentője fogadja, és átnyújtja a tanulónak a videókamera rendszer által rögzített felvételt. (Ez egy mesefilmből kivágott részlet, ami a projekthez igazítva került feliratozásra). A tanulónak meg kell tekintenie a videófelvételt. Tanulmányoznia kell a rendőri jelentés tényállásának tartalmi követelményeit (12. melléklet), a tanulói munkafüzet Saját munkáim szakaszban, létre kell hoznia egy lapot, amelynek a címe: Mesefeladat 1. Meg kell fogalmaznia és le kell írnia a lapra a tényállást. A csatolt Rubric áttekintésével értékelnie kell a saját munkáját. (13. melléklet)  A Mesefeladaton keresztül jelenik meg a tantárgyi kapcsolódás a közrendvédelem, rendvédelmi informatika és a jog között, hiszen a tényállás a rendőri jelentés része, amit a végén NeoZsaruban kell rögzíteni. Az értékeléshez használt Rubric segítségével végrehajtott tanulói önértékelés és a megoldás után az oktatói értékelés is ez alapján történik.    13. ábra: Rubric tanulói önértékeléshez (13.melléklet)  Ezek után a foglalkozáson (az online oktatás keretében a Microsoft Teams konferencia beszélgetés funkciójára épített foglalkozáson) kifejezetten a szereplők vitatható szerepkörének elemzése folyik. Több szereplő esetén is (pl. a királynő, Hófehérke) több egymással ellentétes, de legalábbis eltérő szerepkörrel lehet találkozni. A magatartások felidézése minden esetben a tanultak „koordinátarendszerébe” helyezésével történik. Változik az egyértelműen negatív hős, a királynő megítélése a különféle gaztettek elkövetése során, vagy az általában ártatlannak beállított Hófehérke körmére nem lehet-e olvasni azt, hogy csak úgy bevette magát a törpék házába? Megannyi érdekes kérdés, amelyeket a tanultak alapulvételével sem biztos, hogy könnyű megválaszolni. Minden tanuló a saját „bűnügyi aktáját” gazdagítja a OneNote-ban, de ezúttal nem osztják meg senkivel mert a következő foglalkozáson már nem okvetlenül, mint szövetséges, hanem lehet, hogy szembenálló felekként kell egyik vagy másik szereplő bűnössége mellett érvelni, illetve alátámasztani azt. Fontos a relatív gyors döntés, még ha az olykor nem is a sikerül a legtökéletesebben. A számos szereplő sokszínű magatartásának elemzése csak az elején megy gördülékenyen, később az időprés miatt egyre nehezebb kérdésekben kell egyre gyorsabban jó döntést hozniuk. Hogy a nyomás elviselhető legyen, a döntéseket nem kell azonnal nyilvánosságra hozniuk, hanem ahogy azt fentebb jelzésre került, a saját jegyzetükbe kell beemelniük. Ugyancsak a segítségükre lehet az oktató által feladott jogesetek megoldása a Teams csevegő felületén. (9. sz. melléklet)  A képen szöveg látható  Automatikusan generált leírás  14. ábra: Jogesettár (Microsoft Teams felületen megjelenítve)  **10-11. Foglalkozás: Tárgyalás tartása. A mese szereplői bűnösségének, szerepének megállapítása**  Elérkezett a nagy nap, a tárgyalás, vagyis a projekt legérdekesebbnek ígérkező foglalkozása. Ha online térben kerül lebonyolításra a tárgyalás, akkor a tanulók Microsoft Teams felületen folytatott értekezleten vesznek részt. A tanulók megbeszélik, hogy a feladatok megoldása során tanúsított magatartások alapján ki melyik szerep betöltésére lenne a legalkalmasabb. A szerepek elsajátításához segítségül egy szempontrendszert készít az oktató. (7. sz. melléklet)  A képen szöveg látható  Automatikusan generált leírás  15. ábra: Az egyes szerepek leírása (Microsoft OneNote felületen)  Hófehérke, királynő, vadász, törpék képviseletében egy törpe, a királyfi és a tükör. Választanak ezen kívül 5 esküdtet, két védőt és két ügyészt. A bíró szerepét az oktató megtartja magának. Az esküdtek kis csoportot alkotnak és egymással a tárgyalás alatt írásban, vagy szóban értekeznek. A két ügyész a legalább két elkövetőt vádolni kezdi, egy az egyben, vagyis minden ügyész egy személyt vádol csak, és nem segíthet a társának. A két nyilvánvaló vádlott: Hófehérke és a királynő. Az az ügyész, amelyik a tükröt is bevonja a játékba, az ügyességéért plusz pontot kap. A vád minden esetben tartalmazza a szereplő elkövetői minőségét. Az ügyészek kérdéseket tehetnek fel bármelyik szereplőnek. A védők ugyanilyen jogokkal bírnak.  A helyes kérdésfeltevés és álláspont kialakításának elsősegítése érdekében egy szempontrendszert vehetnek igénybe a résztvevők. (6. sz. melléklet)  A képen szöveg látható  Automatikusan generált leírás  16. ábra: Szempontrendszerek a kérdésfeltevés megkönnyítéséhez (Padlet felületen)  A védők feladata, hogy a megvádolt személyek tetteire mentséget találjanak és büntethetőséget kizáró okot felhozva felmentessék a vádlottakat. Az öt esküdt figyeli a tárgyalás lefolyását és feljegyzik maguknak az egyes érvelések pro és kontra elemeit. Ezeket összevetik magukban a már tanult ismereteikkel, illetve meg is beszélhetik egymás között a tárgyalás alatt. A bizonyítási eljárás végén az esküdtek kapnak 5 perc gondolkodási időt, amikor úgymond visszavonulhatnak tanácskozni, majd ezek után vádlottakként kell bűnösségről vagy ártatlanságról dönteni. Itt véleménykülönbség esetén nagyon kemény érvelésre és meggyőzésre van szükség, hiszen az esküdtek is osztoznak egymás sorsában. Ha rosszul döntenek, mindannyian rossz értékelést kapnak, de ha jól sikerül a „felismerésük”, akkor mindannyian jó eredményt könyvelhetnek el. A bíró (oktató) meghallgatja az esküdteket, azok döntése melletti indokaikat, és feljegyzi, hogy hány esetben adtak jó vagy rossz választ. Ezeket mínusszal és plusszal jelöli. A védők és az ügyészek értékelése a feltett kérdések mélysége, összetettsége, célirányossága, fontossága alapján kerül értékelésre. Üres közhelyek, terelő kérdések jutalma minden esetben csak mínusz lehet. A szakterminológia helyes alkalmazása ugyancsak elvárás. A szereplők értékelése a legkomplikáltabb. Egyik szereplő sem sugalmazhat kérdést, nem vezetheti rá sem a vádat, sem a védelmet a helyes megoldásra, ugyanakkor szerepükből fakadó tulajdonságukat a legmesszemenőbben kell a külvilág számára bemutatniuk. Az egész per kép- és hangrögzítésre kerül. A jegyzeteket („bűnügyi aktákat”) a tanulók feltöltik a OneNote munkafüzet „Saját munkáim” szakasz alatt létrehozott lapokra.  **12. Foglalkozás: Összefoglalás, a projekt zárása**  A tanulók szerepkörük szerinti csoportonként rövid összefoglalót készítenek a saját szerepükről, az átélt élményekről, tapasztalatokról, és ezt a közös Padletfalon megosztják. Úgy ismertetik saját szerepkörüket, hogy mind betekintést nyerhessenek a többi szerepkörbe is, és ezáltal minden egyes tevékenységre rálátást szerezhessenek.    17. ábra: Tapasztalatok összegzése Padlet falon |

# A projekthez szükséges anyagok és eszközök

|  |
| --- |
| Technológia – Hardver  Laptop, és/vagy táblagép, és/vagy számítógép, és/vagy okostelefon |
| Technológia – Szoftver, alkalmazások  Microsoft Teams: <https://teams.microsoft.com>;  MRVT Ilias: <https://ilias.mrvt.hu>;  Net Jogtár: <https://net.jogtar.hu/>;  Padlet: <https://padlet.com>;  Jogtár Mobil alkalmazás: <https://play.google.com/store/apps/details?id=hu.complex.jogtarmobil>;  Make Beliefs Comix képregénykészítő: [www.makebeliefscomix.com](http://www.makebeliefscomix.com);  A projekt záró Padlet felülete:  <https://padlet.com/bonyolito/Bookmarks>;  Kvízkészítő alkalmazások: <https://wordart.com>; <https://Learningapps.org>;  A mese online módon elérhető:  [*https://mek.oszk.hu/10100/10149/10149.htm#19*](https://mek.oszk.hu/10100/10149/10149.htm#19) *(2021.03.25. 19:25 állapot)* |
| Nyomtatott anyagok:  *Jogi ismeretek jegyzet II. Miskolci Rendészeti Szakgimnázium, Miskolc 2019.*  *Formai követelmény:*  *James P. Steyer: Szólj vissza a fecebooknak! GABO Kiadó, Budapest, 2015.*  *Grimm testvérek összegyűjtött meséi – Budapest - LAMPEL R. Kk. (Wodianer F. és Fiai) Rt. Könyvkiadó Vállalata* |
| Internetes források, alkalmazások: [www.net.jogtar.hu](http://www.net.jogtar.hu) |