SZAKKÉPZÉSI PROJEKTTERV

Rendészet és közszolgálat ágazat

Rendészet és közszolgálat (rendőri) ágazati alapoktatás

1. számú melléklet

Segítő kérdések, szempontok a sikeres tárgyaláshoz

Az alábbi kérdések tisztázásával lehet minden kétséget kizáróan megállapítani a mese szereplőinek tényállásbeli helyzetét és bűnösségét. Törekedni kell arra, hogy a kérdéseket úgy formáljuk, hogy az minél árnyaltabb legyen. A szereplő ne tudjon következtetni közvetlen célunkra.

**A bűnösség megállapításához:**

* Milyen viszonyban van a passzív alannyal?
* Mi vezetett ennek a viszonynak a kialakulásához?
* Mióta ismeri a passzív alanyt?
* Mi a benyomása róla?
* Van-e említést érdemlő negatív, vagy pozitív tapasztalata, élménye a passzív alannyal kapcsolatban?
* Mennyire foglalkoztatja a passzív alany személye, sorsa, boldogulása?
* Hogyan hat Önre a passzív alany társadalmi beilleszkedése?

**Az elkövetői minőség megállapításához:**

* Úgy érzi, hogy kibékíthetetlen ellentét áll fenn Ön között és a passzív alany között?
* Képes lenne együtt élni, vagy dolgozni a passzív alannyal?
* Képes lenne akár csak rövid ideig is közös tevékenyéget folytatni a passzív alannyal?
* Képes lenne anyagi áldozatot hozni azért, hogy a passzív alannyal a kapcsolata megszűnjön?
* Fél a passzív alanytól?
* Érezte már valaha, hogy képtelen a passzív alany közelében tartózkodni?
* Képes lenne kiegyensúlyozott életvitelt folytatni, ha a passzív alany más földrészen tartózkodna?
* Képes lenne fizikai erőszakot alkalmazni a passzív alannyal szemben?
* Képes lenne pszichikai erőszakot alkalmazni a passzív alannyal szemben?
* Képes lenne fenyegetést alkalmazni a passzív alannyal szemben?

A kérdések köre természetesen tovább bővíthető, és tovább árnyalható. Cél a valós szándék és az ehhez kapcsolódó esetleges magatartások minőségének és intenzitásának kipuhatolása.